recursal/SuperWikiNEXT-32B huggingface dataset:
חברי מועצה מקומית של מושבה פתח תקווהחברי המועצה המקומית של פתח תקווה. מאירי במרכז.
**פנחס (מער) מאירי** (16 במרץ 1865 – 15 בדצמבר 1938) היה מחלוצי היישוב ומראשוני מתיישבי פתח תקווה. מאירי היה ראש ועד פתח תקווה בשנים 1922–1928, היה מספר פעמים חבר הוועד והשתתף בהגנת המושבה.

ביוגרפיה
--------

מאירי נולד בפוניבז' שבליטא לנפתלי הרץ וציפורה. בילדותו למד בחדר, ולאחר מכן בישיבות בערים קיידאן ודווינסק. ב-1882 נשא לאישה את שרה ליפשיץ.

ב-1882 קנה אביו אדמות בפתח תקווה ושלח אותו למקום לפניו. ב-1883 עלה לארץ עם קבוצת "הביליסטוקאים" והתיישב במושבה יהודיה שהקימו מתיישבי פתח תקווה שנמלטו מפני הקדחת. אנשי יהודיה הלכו כל יום שעתיים לפתח תקווה כדי לעבוד את האדמה.

מספר שנים לאחר מכן הרב אריה פרומקין התיישב באחוזת לחמן בפתח תקווה, משך אחריו עוד אנשים והקים ישיבה ותלמודי תורה במקום. אל הרב פרומקין הצטרף מאירי כתלמיד, מורה ופועל.

ב-1885 ביקר קלונימוס זאב ויסוצקי בארץ והתעניין במצב המושבה פתח תקווה. אנשי יהודיה רצו לשכנעו שאין אפשרות להקים יישוב על אדמות פתח תקווה כדי שיקבלו כספים להמשך המצב הנוכחי - עבודה במרחק שעתיים מהבית. לשם כך גייסו אנשי יהודיה את מאירי לשרת את ויסוצקי במהלך ביקורו בארץ ולשכנעו בכך במהלך ביקורו. לשליחות זו התנגד מאוד הרב פרומקין שהאמין בכך שהמושבה צריכה להיות באדמות פתח תקווה עצמן. לאחר שהסתיימה המחלוקת בהחלטה שהמושבה תהיה בפתח תקווה הסכים הרב פרומקין לשליחות, ומאירי יצא לשרת את ויסוצקי. על עבודה זו סירב מאירי לקבל תשלום, וויסוצקי מינהו למקשר בין המושבה פתח תקווה לבין הנהלת ארגון חובבי ציון בארץ.

מאוחר יותר הצטרף מאירי לעשרים ושמונה האיכרים שקיבלו תמיכה מהברון רוטשילד בפתח תקווה, והיה חבר בוועד "העשרים ושמונה". עם הזמן הקים מאירי משק גדול ומגוון והחזיר את ההלוואות לפקידות הברון במושבה.

מאירי השתתף בהגנה על פתח תקווה ונלחם פעמים רבות באומץ לב עם פורעים ערבים מהכפרים ג'לג'וליה ופג'ה שבסביבה. ב-1898 התנפלו פורעים ערבים על של מאירי בדרך מזכרון יעקב לפתח תקווה מדרום לג'לג'וליה, ופצעו אותו פצעים קשים. מאירי נאלץ לנסוע לאירופה כדי לעשות ניתוחים וחריץ נשאר בראשו עד סוף ימיו.

מאירי נבחר מספר פעמים לוועד המושבה פתח תקווה, וכיהן כראש הוועד בין השנים 1922–1928 (בשנים 1914–1918 הוועד היה מועצה מקומית).

מאירי נפטר ב-15 בדצמבר 1938 בפתח תקווה. על שמו של מאירי נקרא רחוב בפתח תקווה.

הערות שוליים
------------

1. ↑  Pinchas Meiri, geni\_family\_tree (באנגלית)
2. 1 2 3 4 5 6  דוד תדהר (עורך), "פנחס מאירי", באנציקלופדיה לחלוצי הישוב ובוניו, כרך ב (1947), עמ' 745
הסרט, 2 שניות
**תנועה חוצה את גשר לידס** (באנגלית: **Traffic Crossing Leeds Bridge**) הוא סרט קצר אילם משנת 1888, שמראה את גשר לידס. הסרט צולם על ידי לואי לה פרינס כשנתיים לפני שנעלם. הסרט הוא אחד הסרטים המוקדמים ביותר והסרט הניסויי השני בהיסטוריית הקולנוע.

עלילה
-----

הסרט, באורך 2 שניות, מציג צילום של הולכי רגל ומרכבות סוסים זזות על גשר לידס שנמצא בלידס, הממלכה המאוחדת.

הפקה
----

המקום ממנו צילם לה פרינס נקרא באנגלית Hicks the Ironmongers.

הסרט צולם כדי לבדוק את הביצועים של מצלמה כרונופוטוגרפית אחרת שהורכבה על ידי לה פרינס. מצלמת העדשה היחידה, שזכתה מאוחר יותר לכינוי LPCCP Mk II על ידי סינמטגורפרים, צולמה על נייר צילום רחב של 54 מ"מ שפותח בשנת 1884 על ידי ג'ורג' איסטמן וויליאם ווקר. זו הייתה התפתחות חדשה שקדמה לה אחת פחות מוצלחת שכללה 16 עדשות. בסך הכל יוצרו שני עותקים של מצלמה כזו, שונים זה מזה. על פי עדותו של בנו של הממציא, אדולף לה פרינס, נעשה שימוש בעותק שני של המצלמה לצילום הגשר, בצילום בתדירות של 20 פריימים לשנייה.

לאחר הצילום
-----------

החלק השורד בנגטיב המקורי, המכיל 19 פריימים, הועתק על גבי לוח זכוכית על ידי מוזיאון המדע בלונדון, שם תרמה בתו של הממציא, מרי, בשנת 1930, את חומרי המקור ששרדו. תמונות נעות שוחזרו לראשונה דיגיטלית רק בשנת 1989 על ידי מוזיאון המדיה הלאומי הבריטי בברדפורד. כתוצאה מהאינטרפולציה הושגו 65 מסגרות וידאו דיגיטליות באורך של 2.76 שניות בקצב של 24.50 פריימים בשנייה. בשנת 1945, במקום הגשר המוצג בסרט, נבנה אחד חדש, אך הבניין שמהחלון שלו צולם הסרטון שרד עד היום.

גלריה
-----

* רצף של 6 פריימים (118–120 & 122–124) של גשר לידס (מוזיאון המדע הלאומי, לונדון, 1923)רצף של 6 פריימים (118–120 & 122–124) של גשר לידס (מוזיאון המדע הלאומי, לונדון, 1923)
* רצף של 20 פריימים של גשר לידס (מוזיאון המדע הלאומי, לונדון)רצף של 20 פריימים של גשר לידס (מוזיאון המדע הלאומי, לונדון)

קישורים חיצוניים
----------------

ויקישיתוף מדיה וקבצים בנושא **תנועה חוצה את גשר לידס** בוויקישיתוף

* "תנועה חוצה את גשר לידס", במסד הנתונים הקולנועיים IMDb (באנגלית)
* "תנועה חוצה את גשר לידס", במסד הנתונים הקולנועיים KinoPoisk (ברוסית)
* Traffic Crossing Leeds Bridge, סרטון באתר יוטיוב
* "תנועה חוצה את גשר לידס", באתר OFDb
* "תנועה חוצה את גשר לידס", באתר Filmweb

הערות שוליים
------------

1. 1 2  "1878—1929". *History of Kodak*. Kodak. אורכב מ-המקור ב-2015-08-23. נבדק ב-2014-12-13.
2. ↑  "BBC Online - Луи Лепренс". אורכב מ-המקור ב-1999-11-28. נבדק ב-30 ביולי 2009. `{{cite web}}`:  (עזרה)
3. ↑  One hundred Years of Film Sizes. Almost one hundred film widths and perforations were experimented with. wichm.home.xs4all.nl
4. 1 2 3  The History of The Discovery of Cinematography - 1885 - 1889, web.archive.org, ‏2015-07-29
5. ↑  Susan Wrathmell, **Leeds**, New Haven: Yale University Press, 2005, ISBN 0-300-10736-6
**דאלאס הארט** (באנגלית: **Dallas Hart** נולד; 14 בפברואר 1995) הוא שחקן קולנוע וטלוויזיה אמריקאי.

ביוגרפיה
--------

הארט נולד במישיגן, ארצות הברית, שם גדל. מאוחר יותר הוא עבר ללוס אנג'לס, קליפורניה.

קריירה
------

דאלאס החל את קריירת המשחק שלו בגיל 17, כשהופיע בסרט הקצר "Motion Sickness". שנה לאחר מכן להופיע בסדרת הטלוויזיה "Front Seat Chronicles" ובסרט הקצר "Everybody Lies". בשנת 2013 הופיע בסדרת הטלוויזיה "We Are Men" והופיע בשני סרטים קצרים.

בשנת 2014 הופיע בפרק בסרטי הקולנוע "A Matter of Faith" ו-"Ashes of Eden" ובסדרת הטלוויזיה משפחת פוסטר. שנה לאחר מכן שיחק בתפקיד חוזר בסדרת הטלוויזיה "הניסוי החברתי".

בשנת 2016 הופיע בסרטי הקולנוע "The Guest House" ו-"The Curse of Sleeping Beauty" ובסדרה "Rizzoli & Isles".

בשנת 2017 הופיע בסדרת הטלוויזיה "Sunset Glory: Doolittle's Heroes". באותה שנה החל לשחק בתפקיד ראשי בסדרת הטלוויזיה אקדמיית החממה. הוא המשיך לשחק בסדרה בעונותיה הבאות עד סיומה.

בשנת 2020 שיחק בסרט הקולנוע "We Still Say Grace".

קישורים חיצוניים
----------------

* דאלאס הארט, ברשת החברתית אינסטגרם
* דאלאס הארט, במסד הנתונים הקולנועיים IMDb (באנגלית)

הערות שוליים
------------

1. 1 2 3  Olumide A, Dallas Hart’s biography: age, songs, ethnicity, girlfriend, net worth, Kemi Filani News, ‏4 בינואר 2022
2. ↑  Taylor Maple, Will 'Greenhouse Academy' Return For Season 3? Fans Are Losing It Over The Latest Finale Cliffhanger, Bustle, ‏1 בינואר 2018
3. ↑  We Still Say Grace (2021) - Horror Cult Films, Horror Cult Films, ‏5 במאי 2021
פירוש נוסף ערך זה עוסק בחדר בבית מגורים. אם התכוונתם למשמעות אחרת, ראו סלון (פירושונים).
סלון אירופי טיפוסי
סלון ביתי
**סלון** (בצורה פחות נפוצה בעברית ישראלית: **טרקלין**) הוא החדר הראשי והגדול בבית מגורים ובו מתנהלים חיי הפנאי והחברה של דרי הבית. הסלון משמש גם לאירוח והוא החדר המוצג בפני המבקרים. הסלון המודרני כולל לרוב רהיטי ישיבה (כיסאות, ספות, כורסאות) ומערכת בידור ביתית (טלוויזיה, מערכת סטריאו, קונסולת משחקים). בסלון מוצגים גם פריטי עיצוב, חפצי נוי, יצירות אמנות ומזכרות אישיות, המשמשים את בני הבית על מנת להציג תדמית מסוימת לאורחיהם ובאי ביתם. במאה ה-19 באירופה, עם התחזקות הבורגנות ובהשפעת סגנון הבידרמאייר התבסס מעמדו של הסלון כחדר בעל משמעות אסתטית המעידה על תרבותיות הבית ונטבע המושג תרבות הדיור, או בגרמנית וונקולטור Wohnkultur, המשקף היטב את האסתטיקה של הבית והסלון בפרט.

מקור המילה סלון בשפה הצרפתית, ומשמעותו האטימולוגית הוא חדר גדול (ואכן נקרא בעברית בעבר "החדר הגדול"). בעשורים האחרונים משתמשים בעברית גם במונחים חדר מגורים, חדר דיור וחדר אירוח בהשפעת השפה האנגלית (living room). אולם המונח סלון הוא המושרש והנפוץ ביותר בעברית בת זמננו.

בחברה החרדית ניצב במקום בולט בסלון ארון ספרי קודש גדול וארון ובו ויטרינה בה מוצגים תשמישי קדושה נאים (פמוטים, כוס לקידוש וכדומה). במרכז הסלון ניצב השולחן הסלוני הגדול, עליו נערכות סעודות השבת.

בשפה ובתרבות הערבית נקרא חדר האירוח המרכזי בשם **ליוואן**. לאורך קירותיו מצויות ספות נמוכות ובמרכזו פרושים מחצלות ושטיחים. חדר נפרד או אזור המזרנים והכריות לאורך הקירות נקרא אזור הדיוואן, ההתכנסות. באירועים בהם נהוגה הפרדה בין גברים ונשים מקובל כי הנשים יושבות בדיוואן.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **סלון** |
| ויקיציטוט ציטוטים בוויקיציטוט: **סלון** |
| ויקישיתוף תמונות ומדיה בוויקישיתוף: **סלונים** |

הסלון, פרק מתוך תוכנית טלוויזיה של ה-BBC על ההיסטוריה של בית המגורים.

הערות שוליים
------------

1. ↑  המילה טרקלין נכנסה לעברית מלשון חז"ל, ואילו המילה סלון מקורה מלועזית.
2. ↑  ראו למשל "הסלון המשפחתי כמראה תרבותית" במאמר עוז אלמוג, ‏דורות וסגנונות חיים במגזר החילוני הוותיק - חלק ג: מעמד הביניים החדש, בארכיון האינטרנט של אתר "אנשים ישראל"
3. ↑  הדס חנני, ‏דפוסי מגורים באוכלוסיה החרדית בישראל, בארכיון האינטרנט של אתר "אנשים ישראל"
4. ↑  שרון הורנשטיין, עוז אלמוג, ‏מאפייני הבית והדירה ביישובים הערביים בישראל, בארכיון האינטרנט של אתר "אנשים ישראל"

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007533599705171
* BnF: cb12647550x (data)
* GND: 4190192-7
* LCCN: sh85077818
* NDL: 00564031
* NKC: ph348280

 |
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**תשע שעות לראמה** (באנגלית: **Nine Hours to Rama**) הוא סרט קולנוע אמריקאי-בריטי משנת 1963 בהפקתו ובבימויו של מרק רובסון עם הורסט בוכהולץ בתפקיד הראשי.

התסריט מבוסס על הרומן "תשע שעות לראמה" מאת סטנלי וולפרט (אנ') משנת 1962 והוא מתאר תשע שעות של היום האחרון בחייו של מהטמה גנדי (30 ביוני 1948) ומתרכז בסיפור בדוי על חייו של המתנקש בו - נאטורם גודסה (אנ'). גודסה היה חבר בתנועה הלאומנית ההודית ראשטריה סווג'מסווק סאנג (RSS) שהוקמה להילחם בבריטים ובמוסלמים.

ראמה הוא אחד האלים הפופולריים בהינדואיזם, עבור הלאומנים ההינדואים משמשת מלכותו של ראמה כסמל למלכות הינדואית מושלמת וראמה מהווה סמל פוליטי החרוט על דגלם.

סיפור חייו הבדוי של גודסה מתואר בסרט בפלאשבקים.

הסרט שצולם בהודו ובבריטניה קיבל ביקורות קשות ולא הצליח כלכלית, זאת בניגוד לסרט גנדי של ריצ'רד אטנבורו (1982). ממשלת הודו אסרה על הקרנתו כי הוא מתאר באופן חיובי את המתנקש בחייו של גנדי. הסרט גם קטע את הקריירה המצליחה עד אז של הורסט בוכהולץ.

הסרט היה מועמד לפרס באפט"א לצילום הטוב ביותר - בצבע.

תקציר העלילה
------------

30 בינואר 1948, גופל דאס, מפקד משטרת דלהי (חוזה פרר) מודאג מאוד. יש ידיעות רבות על כוונה להתנקש בחייו של מהטמה גנדי בעת שייפגש עם אלפי מעריצים בבית בירלה בעיר.

הוא מבקש ממוסאדי (רוברט מורלי), אחד מבכירי מפלגת הקונגרס להגיע איתו לגנדי ולשכנע אותו לבטל את הטקס מחשש לחייו. הם מוצאים את גנדי (J. S. Casshyap) שקוע באריגה. גנדי מסרב לבטל את הטקס למרות הפצרותיהם.

נטוראם גודסה (הורסט בוכהולץ) וחברו נאראיאן אפטה (דון בוריסנקו).הם חברי ילדות שגדלו ביחד בכפר. גודסה פיתח שנאה לבריטים לאחר שסירבו לגייס אותו לצבא. לאחר שאביו ואשתו נרצחו על ידי מוסלמים הוא פיתח שנאה עזה למוסלמים ובטקס מחתרתי הוא הצטרף ל-RSS.

הוא עורך עיתון מקומי והכיר אשה נשואה בשם רני מהטה (ולרי גירון). יחסיהם ידעו עליות ומורדות בגלל הבדלי השקפה פוליטיים בקשר לגנדי. גודסה סבר כי גנדי התייחס בסלחנות יתר למוסלמים וגרם לדעתו לאסון בו נהרגו מאות אלפים. הוא מקבל הוראה מהמחתרת לחסלו.

המשטרה עורכת חיפושים נרחבים בדלהי וגודסה מוצא מקלט אצל יצאנית, פליטה אלמנה מפנג'ב בשם שיילה (דיאן בייקר). הוא משתכר ונרדם והיא מוצאת את האקדח ויוצאת החוצה שם היא נתפסת על ידי שוטר שמחרים את האקדח. המשטרה מגיעה למקום אבל גודסה מצליח להימלט ולהגיע אל מחבוא המחתרת שם הוא ננזף אך מקבל הזדמנות שנייה. הוא וחברו אפטה, עולים לקבל ברכה מראמה. אפטה מלא חששות ומגלה לרני על מטרתו של גודסה לרצוח את גנדי. שניהם ממהרים לטקס אך מאחרים. גודסה יורה בגנדי וזה קורס תוך כדי זה שהוא אומר לגודסה שהוא סולח לו.

קישורים חיצוניים
----------------

* "תשע שעות לראמה", במסד הנתונים הקולנועיים IMDb (באנגלית)
* "תשע שעות לראמה", באתר AllMovie (באנגלית)
* "תשע שעות לראמה", באתר Rotten Tomatoes (באנגלית)
* "תשע שעות לראמה", במסד הנתונים הקולנועיים KinoPoisk (ברוסית)
* תשע שעות לראמה, באתר TCM
סנג'י גופטה
**סנג'אי גופטה** (אנגלית: **Sanjay Gupta**; נולד ב-23 באוקטובר 1969) הוא נוירוכירורג, מרצה לרפואה באוניברסיטת אמורי והכתב הרפואי הראשי של רשת CNN.

ביוגרפיה
--------

נולד וגדל בעיר נובי במישיגן, פרבר של דטרויט. הוריו הגיעו למישיגן מהודו, ועבדו כמהנדסים במפעל של פורד. גופטה קיבל תואר ראשון במדעים ביו-רפואיים באוניברסיטת מישיגן באן ארבור ותואר MD ברפואה מאוניברסיטת מישיגן בשנת 1993. הוא סיים התמחות בנוירוכירורגיה בשנת 2000.

ב-6 בינואר 2009, הוצע לגופטה תפקיד הרופא הראשי (Surgeon General) של ממשלת ארצות הברית בממשלו של ברק אובמה. במרץ החליט גופטה לוותר על התמודדות על המשרה.

בשנת 2003 נשלח גופטה לסקר את ההיבטים הרפואיים של הפלישה האמריקאית לעיראק מטעם רשת CNN. הוא גם הגיש את "סימני חיים", תוכנית טלוויזיה בת חצי שעה שעוסקת בעולם הרפואה ברחבי העולם.

על עבודתו בסיקור הוריקן קתרינה בשנת 2006 זכה בפרס אמי.

### ספרים

בשנת 2007 פרסם את ספרו "צעירים לנצח"; הוא ספר מדע פופולרי העוסק בשאלה כיצד ניתן להאט את ההזדקנות ולהאריך את משך החיים הבריאים. ב-2008 הספר יצא לאור בעברית בהוצאת מטר.

בשנת 2009 פרסם את ספרו השני "לרמות את המוות", גם הוא תורגם לעברית על ידי אמיר מרמור בהוצאת ידיעות ספרים; הספר מתאר אנשים שהצליחו "לרמות" את המוות ושרדו בניגוד לכל היגיון.

בשנת 2012 פרסם את ספרו השלישי "Monday Mornings" תחת חברת הוצאת גרנד סנטרל, העוקב אחר חייהם של חמישה מנתחים בבית החולים הכללי מסצ'וסטס כשהם פורצים את גבולות היכולות שלהם ומתעמתים עם הכשלים האישיים והמקצועיים שלהם. בשנת 2015 הספר עובד לסדרת טלוויזיה באותו שם ברשת TNT. דייוויד אי קלי הוא היוצר, גופטה שימש כמפיק בפועל של הסדרה לצד קלי. היא בוטלה לאחר עונה אחת.

### חיים אישיים

גופטה נשוי ואב לשלוש בנות.

קישורים חיצוניים
----------------

ויקישיתוף מדיה וקבצים בנושא **סנג'אי גופטה** בוויקישיתוף
* סנג'אי גופטה, ברשת החברתית פייסבוק
* סנג'אי גופטה, ברשת החברתית אקס (טוויטר)
* סנג'אי גופטה, ברשת החברתית אינסטגרם
* סנג'אי גופטה, ברשת החברתית פייסבוק
* סנג'אי גופטה, ברשת החברתית אקס (טוויטר)
* סנג'אי גופטה, ברשת החברתית אינסטגרם
* סנג'אי גופטה, במסד הנתונים הקולנועיים IMDb (באנגלית)
* סנג'אי גופטה, במסד הנתונים הקולנועיים KinoPoisk (ברוסית)
* סנג'אי גופטה, באתר אנציקלופדיה בריטניקה (באנגלית)
* ביוגרפיה באתר CNN
* הבלוג של סנג'אי באתר CNN
* דף אישי באתר אוניברסיטת אמורי
* רינת ספיבק, ‏מולטי-טסקינג: "זה כמו לקבוע פגישות במקומות שונים ולא לקחת בחשבון את זמן הנסיעה ביניהן", בעיתון מקור ראשון, 14 בספטמבר 2023

הערות שוליים
------------

1. ↑  Gupta opts out of surgeon general consideration - CNN.com, edition.cnn.com (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007306421505171
* BIBSYS: 90539229
* BnF: cb15720867z (data)
* CiNii: DA06242738
* GND: 1218895594
* ISNI: 0000 0000 0189 5943
* LCCN: n2007047033
* NDL: 001199086
* NKC: xx0142342
* NLA: 55252273
* NLK: KAC200802892
* NLP: a0000002452275
* SUDOC: 12693505X
* VIAF: 34783978
* WorldCat: lccn-n2007047033

 |
דיונה במדבר גובי בצפון סין
דיונות חונגורין אלס בפארק לאומי גובי גורבנסאיחן, מחוז אומנוגובי, מונגוליה
לטאות בצפון מדבר גובי, מונגוליה
**גוֹבִּי** (במונגולית: **Говь**, בסינית: **戈壁 沙漠**) הוא אזור מדברי גדול בצפון סין ובדרום מונגוליה. המדבר נתחם בידי הרי אלטאי מצפון, והרמה הטיבטית והמישור הסיני מדרום מערב. פירוש השם במונגולית הוא "מדבר", על אף שהמונגולים מבדילים בין הגובי לבין מדבר של ממש, מכיוון שניתן לקיים בגובי חיים. גובי הוא המדבר בעל השטח הגדול ביותר באסיה והחמישי בגודלו בעולם: שטחו כ-1.3 מיליון קילומטרים רבועים.
הגובי הוא מדבר צל גשם, שנוצר על ידי הרמה הטיבטית החוסמת משקעים מהאוקיינוס ההודי מלהגיע לשטח מדבר גובי.

היסטוריה
--------

מדבר גובי מיושב מזה שנים רבות על ידי נוודים מונגולים, קזחים וטטרים. כאשר לא ירדו גשמים במדבר, פשטו הטטרים על האזורים הפוריים שסביב המדבר. הפשיטות הללו ככל הנראה הניעו את הסינים לבנות את החומה הסינית הראשונה במאה השלישית לפני הספירה, ואת החומות המאוחרות יותר. רק חוקרים מערביים מעטים נכנסו לשטחו של המדבר עד למאה ה-20, ובהם ניתן למנות את מרקו פולו. בשנת 1925 יצאה משלחת מחקר מדעית אמריקאית לגובי על מנת לחפש חיות וצמחים קדומים, אנשי המשלחת גילו שבמדבר חיו בעבר הרחוק דינוזאורים וקרנפים ענקיים חסרי קרניים, ואף מצאו ביצי דינוזאורים.

גאוגרפיה
--------

רוחבו של הגובי ממזרח למערב כ-1,600 קילומטר ואורכו מדרום לצפון כ-800 קילומטר. שטחו כ-1.3 מיליון קילומטר רבוע והוא אחד המדבריות הגדולים בעולם. בניגוד לדימוי המקובל של מדבר, מרבית שטחו של הגובי אינו מכוסה חול אלא סלעים. האקלים בגובי הוא קיצוני. בקיץ הטמפרטורה גבוהה ועשויה להגיע ל-45 מעלות, ובחורף היא צונחת מתחת לאפס, ועשויה להגיע לשיא של 40- מעלות. החורף הוא העונה היבשה, והקיץ והאביב מתאפיינים בגשמי מונסון ובסופות שלג. על אף התנאים הקשים, משמש מדבר גובי בית גידול למינים שונים של בעלי חיים.

אגם קרסנט הוא בין מקורות המים הבודדים באזור.

חי
--

על אף התנאים הקשים השוררים בו, קיים במדבר גובי מגוון בעלי חיים כגון צבי הזפק, סמור משויש, גמל דו-דבשתי, פרא מונגולי, חתול מדבר סיני, צבי יעלי מונגולי, שועל מצוי, שועל קורסאקי, דוב גובי, זאב מצוי ונמר שלג ולעיתים נדירות גם מזדמן נמר צפון-סין, שועל חול טיבטי, צבי יעלי פרז'וואלסקי, סוס פרז'וואלסקי, דוב סיבירי מזרחי ודוב חום אוסורי.

מחוזות מונגוליה בשטח מדבר גובי
------------------------------

* אומנוגובי
* דורנוגובי
* גובי-אלטאי
* דונדגובי
* גוביסומבר

קישורים חיצוניים
----------------

ויקישיתוף מדיה וקבצים בנושא **מדבר גובי** בוויקישיתוף
* בעלי החיים בגובי
* סיפור מסע בגובי
* תמונות
* ספי בן-יוסף, המסע המופלא במדבר גובי, באתר ynet, 7 בספטמבר 2018
* ספי בן-יוסף, לטבול באגמים של מדבר גובי, באתר ynet, 14 בספטמבר 2018
* מדבר גובי, באתר אנציקלופדיה בריטניקה (באנגלית)
* מדבר גובי (מונגוליה, סין), דף שער בספרייה הלאומית

מדבר גובי בשקיעה, מונגוליה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007533766905171
* GND: 4093637-5
* LCCN: sh85055504
* NDL: 00628517
* NKC: ge311544
* VIAF: 243456761
* WorldCat: viaf-243456761

 |
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**תשעה ימים של שנה אחת** (ברוסית: **Девять дней одного года**) הוא סרט סובייטי שהופק על ידי אולפני הסרטים מוספילם. בהתאם לסקר שנערך בזמנו הוא נחשב לסרט השנה של ברית המועצות עבור שנת 1962. השחקן הראשי אלכסיי בטלוב הוכרז כשחקן השנה. בהתאם לנתונים רשמיים כ-24 מיליון צופים ראו את הסרט במהלך הקרנתו באולמות קולנוע.

הסרט נחשב לאחד מסרטי הדגל של תקופת ההפשרה במהלך שלטונו של ניקיטה חרושצ'וב. בעלילת הסרט קיימת התייחסות לדילמות מוסריות של מדענים ששואפים לפתח מקור אנרגיה חדש אך מודעים שמחקרים מנוצלים גם לצורכי פיתוח נשק חדיש.

הסרט מבוסס בחלקו על אירועים אמיתיים. חתן פרס נובל לפיזיקה איגור תם היה היועץ המדעי של התסריט.

הסרט זכה להצלחה גדולה במהלך הקרנתו בברית המועצות. הוא הוצג במספר פסטיבלים בינלאומיים לקולנוע וזכה בפרסים.

עלילה
-----

עלילת הסרט אינה רציפה. הסרט מתאר תשעה ימים של שנה אחת מחיי הגיבורים הראשיים של הסרט.

פיזיקאי בתחום הגרעין דמיטרי גוסב (אלכסיי בטלוב) וחברו איליה קוליקוב (אינוקנטי סמוקטונובסקי) מאוהבים בבחורה אחד. גוסב ממשיך ניסויים של מורו שנפטר מקבלת מנת יתר של קרינה. גם גוסב כבר ספג מנת קרינה מסוכנת ורופאים הזהירו אותו מהשתתפות בניסוי גרעיני. הוא פונה לחברו קוליקוב שמומחה בתחום התאוריה במטרה לקבל עזרה בפירוש תוצאות הניסויים שכבר בוצעו. קוליקוב אכן נותן לו ניתוח מועילוהמלצות לשיפור הניסוי. כתוצאה מכך הניסוי החדש מצליח. אומנם במהלכו גוסב ספג מנת קרינה נוספת ומצב בריאותו מדרדר במהירות. הוא מסתיר את מצבו הבריאותי מכולם, כולל מאשתו הטרייה.

גוסב צפוי לעבור ניתוח קשה של השתלת מח עצם וקוליקוב ממשיך בעבדותו תוך שילוב ידע תאורטי עם תוצאות הניסוי של גוסב.

קישורים חיצוניים
----------------

* "תשעה ימים של שנה אחת", במסד הנתונים הקולנועיים IMDb (באנגלית)
* "תשעה ימים של שנה אחת", באתר AllMovie (באנגלית)
* "תשעה ימים של שנה אחת", במסד הנתונים הקולנועיים KinoPoisk (ברוסית)
* צפייה בסרט
כוונת "פגיון" מותקנת על רובה M4
כוונת "פגיון" על רובה M4A1 קרבין של צה"ל
כוונת "פגיון" - הכוונת מאפשרת גם הקלטה ותחקור
כוונת "פגיון" משמשת להפלת רחפנים
**"פגיון"** (**Smart-Shooter SMASH**) היא כוונת רובה אלקטרואופטית חכמה הכוללת מערכת בקרת אש ומחשב ירי. הכוונת מגדילה באופן משמעותי את דיוק הירי המבצעי ומשפרת באופן ניכר את אחוזי הקליעה במגוון סוגי מטרות (נייחות וניידות). הכוונת פותחה בשיתוף פעולה על ידי חברת סמארט שוטר הישראלית, החטיבה הטכנולוגית ליבשה ומפא"ת, ונמצאת בשירות צה"ל וצבאות נוספים.

אופן פעולה
----------

הכוונת מורכבת ממצלמה דיגיטלית, צג ליורה, בקר הדק ומחשב ירי שמסוגל להינעל על מטרה בתנועה ולנתח את מהירותה וכן את תנאי הסביבה (מרחק, רוח, לחות) ולהעריך באיזה רגע ובאיזה מצב כדור שיירה הרובה יפגע בה בסבירות של 95%. ברגע שהמחשב מזהה הסתברות פגיעה כזו הוא שולח חיווי ליורה תוך סימון בנקודה אדומה או צלב אדום על צג הכוונת כדי לאפשר ליורה לכוון נכון את הרובה. באמצעות בקר ההדק הכוונת מונעת ירי כאשר המחשב מעריך את סיכוי הפגיעה כנמוך. המצלמה של הכוונת גם מתעדת את הירי ומאפשרת תיחקור מבצעי בעת הצורך.

ב-2019 הזמין צה"ל כ-2,000 כוונות "פגיון" עבור חיל הרגלים ויחידות מובחרות בצה"ל. והן מותקנות על גבי רובי השירות מדגמי M4A1 פלאט-טופ ותבור X-95 פלאט-טופ.

לוחמי צה"ל עשו שימוש רב בכוונת במהלך מלחמת חרבות ברזל, כאשר כל מחלקת חי"ר כללה לפחות "פיגיוניסט" (לוחם עם הכוונת) אחד. חקר ביצועים של הכוונת העלה שהיא שיפרה את דיוק הירי ב-350%, הן ביום והן בלילה. בעקבות הצלחת הכוונת החליטו בצה"ל לרכוש עוד כוונות פגיון ולצייד בהן גם את כוחות המילואים.

משתמשים
-------

* ישראלישראל ישראל:  צה"ל - יחידות מובחרות בצה"ל וחיל הרגלים.
* ארצות הבריתארצות הברית ארצות הברית
* הממלכה המאוחדתהממלכה המאוחדת הממלכה המאוחדת
* הודוהודו הודו

ראו גם
------

* כוונת טלסקופית
* כוונת השלכה

קישורים חיצוניים
----------------

* אתר האינטרנט הרשמי של Smart-Shooter
* צה"ל משיג יתרון בלחימה טקטית הודות למערכת בקרת אש חדשה לנשק קל, באתר IsraelDefense,‏ 6 במרץ 2018
* כל פגיעה בול: הכירו את "פגיון", באתר משרד הביטחון, 13 ביוני 2018
* אודי עציון, סמארט שוטר מקיבוץ יגור תספק ללוחמי חי"ר כוונות חכמות בעשרות מיליוני שקלים, באתר כלכליסט, 9 בינואר 2019
* אתר למנויים בלבד אסא ששון, מיכל מור, הפסיכולוגית שמאחורי סמארט שוטר, מבטיחה: "100% פגיעה בנשק פשוט - בכל מטרה", באתר TheMarker‏, 28 באפריל 2021
* אתר למנויים בלבד שגיא כהן, עם כוונת חכמה למטרות נעות, באתר TheMarker‏, 5 בדצמבר 2023
* איה חיימוביץ', כוונת הפגיון החדשה שתשנה את פני הקרב, באתר צה"ל, 10 בדצמבר 2023
* אתר למנויים בלבד נווית זומר, כוונת "פגיון" מאפשרת לחיילים בעזה לפגוע במטרה כבר בכדור הראשון. זו האישה שהמציאה אותה, באתר ynet, 23 בדצמבר 2023
* Israel's 'Smart Shooter' Revolutionizes World of Military, סרטון בערוץ "i24NEWS English", באתר יוטיוב (אורך: 03:09), 2021

הערות שוליים
------------

1. ↑  אודי עציון, סמארט שוטר מקיבוץ יגור תספק ללוחמי חי"ר כוונות חכמות בעשרות מיליוני שקלים, באתר כלכליסט, 9 בינואר 2019.
2. ↑  יואב זיתון, טילי כתף עוצמתיים מארה"ב ומקלע קטלני: הנשקים שעוברים טבילת אש בעזה, באתר ynet, 28 בנובמבר 2023.
3. 1 2 3 4  "MILIPOL: SMARTSHOOTER to Showcase Combat-Proven SMASH Fire Control Systems". *UAS Weekly*. 8 בנובמבר 2023. `{{cite news}}`:  (עזרה).
**הראל דדון** (נולד ב-4 במאי 1998) הוא כדורסלן ישראלי, המשחק בעמדת הגארד במכבי עירוני רמת גן.

ביוגרפיה
--------

הראל נולד וגדל במושב יגל.

קריירה
------

דדון החל את פעילותו במחלקת הנוער של מועדון מכבי בית דגן, החל מכיתה ד' ועד כיתה י"א. בכיתה י"ב עבר לשחק בנוער של הפועל חולון. בשנה שלאחר מכן המשיך לשחק בנוער שנה נוספת כחריג גיל. בתום העונה הקבוצה זכתה באליפות הלאומית ועלתה לליגת העל לנוער. דדון תרם רבות לעליית הקבוצה עם מספר משחקים בהם קלע יותר מ-50 נקודות. במשחק העלייה קלע 57 נקודות מתוכם 17 שלשות.

בתיכון למד בגימנסיה הריאלית ובכיתה י"ב תחת המאמן נדב זילברשטיין זכה עם נבחרת בית הספר באליפות התיכונים לעונת 2015/16. במשחק הגמר נגד תיכון בליך רמת-גן נבחר ל-MVP. במשחק קלע 31 נקודות, וקלט 10 ריבאונדים.

במאי 2017 חתם דדון ל-4 שנים בהפועל חולון. את הופעת הבכורה בקבוצת בוגרים ערך בעונת 2017/18. בעונה זו הפועל חולון זכתה בגביע המדינה לאחר ניצחון על מכבי תל אביב. באותה עונה הקבוצה הפסידה למכבי תל אביב בסדרת הגמר של אליפות המדינה. בעונה לאחר מכן שיחק בהפועל חולון ובמקביל במסגרת הכרטיס הכפול גם בקבוצת מכבי בת ים מהליגה הארצית.  
 בעונת 2019/20 הושאל ל-מכבי הוד השרון מהליגה הלאומית בכדורסל. עקב משבר הקורונה חזר לשחק בהפועל חולון עד תום העונה. לקראת עונת 2020/21 חזר לשחק במכבי הוד השרון. לקראת עונת 2021/22 חתם בקבוצת א.ס. רמת השרון.

באוגוסט 2022 חזר להפועל חולון. בדצמבר 2022, לאחר שלא קיבל דקות משחק, ביקש להשתחרר מהקבוצה, וחתם במכבי עירוני רמת גן מהליגה הלאומית.

קישורים חיצוניים
----------------

* פרופיל השחקן (אורכב 06.07.2020 בארכיון Wayback Machine) באתר איגוד הכדורסל בישראל
* פרופיל השחקן באתר מנהלת ליגת העל בכדורסל

הערות שוליים
------------

1. ↑  לאחר 7 שנים - הגביע חזר לגימנסיה, באתר עריית ראשון לציון
2. ↑  שמוליק מזרחי, חממה סגולה: מכבי בת-ים משתפת פעולה עם חולוניה, באתר mynet, ‏14 באוגוסט, 2017
3. ↑  הראל דדון הצטרף למכבי רמת גן מהלאומית, באתר ערוץ הספורט, 8 בדצמבר 2022
Ontario Mills 30 באונטריו, קליפורניה של AMC Theatres, מגה-פלקס טיפוסי בקניון בארצות הברית
**מגה-פלקס** (באנגלית: Megaplex) או **מולטי-פלקס** (באנגלית: Multiplex) הוא כינוי למתחם בתי קולנוע המכיל לרוב יותר מ-20 אולמות קולנוע ושאר מתקנים ואטרקציות שלא נפוצים בדרך כלל בבתי קולנוע קטנים.

היסטוריה
--------

המולטי-פלקסים בצפון אמריקה קדמו למגה-פלקסים, והופיעו לראשונה בשנות ה-60 של המאה ה-20. הם כללו מספר רב של אולמות, בין 10 ל-20, בגדלים שונים. המולטי-פלקסים אפשרו לבעלי הקולנוע להקרין סרטים לאורך זמן, גם כאשר הפופולריות שלהם לא הצדיקה הקרנה באולם גדול, על חשבון סרט אחר פופולרי יותר, אך עדיין אפשרה רווח בזכות אולמות קטנים יותר. המולטי-פלקס זולים יותר לתפעול ממספר בתי-קולנוע נפרדים, כיוון שעם צוות גדול אך במקצת מאפשרים הקרנת מספר סרטים רווחיים. הם גם מאפשרים הקרנת סרטים דלי-רווח באולמות קטנים ומיקסום קהל צופי הסרטים.

עם עליית הפופולריות של הבידור הביתי, ובפרט הטלוויזיה ומכשירי הווידאו, גדלו המולטיפלקסים יותר ויותר והחלו לשים דגש רב יותר על שיפור חוויית הצפייה והבילוי ללקוחותיהם. מספר האולמות גדל מעל ל-20 ושופרו טכנולוגיות ההקרנה והשמע וכן סידור הישיבה. דגש רב יותר ניתן לעיצוב ולתוך המתחמים נכנסו מתקני שעשוע ואף חנויות ומסעדות. ב-1988 נטבע לראשונה המונח "מגה-פלקס", לאחר שזה נפתח לקהל בבריסל שבבלגיה. ב-1995 נפתח הראשון בארצות הברית, ועם הזמן אלו פרחו.

בישראל
------

המגה-פלקס הראשון בישראל הוא סינמה סיטי ברמת השרון, שנפתח בשנת 2002. לאחריו הוקמו יס פלאנט בקניון איילון שברמת גן (בשנת 2006), סינמה סיטי במערב ראשון לציון (בשנת 2010), יס פלאנט בקניון לב המפרץ בחיפה, יס פלאנט במערב ראשון לציון (בשנת 2012), סינמה סיטי בקריית הלאום בירושלים (בשנת 2014) ויס פלאנט במרכז שרובר לתרבות, סמוך למתחם התחנה בירושלים (בשנת 2015). בדצמבר 2022, שמם שונה לפלאנט, בעקבות הפסקת שיתוף הפעולה עם חברת הכלבים Yes.

קישורים חיצוניים
----------------

ויקישיתוף מדיה וקבצים בנושא **מגה-פלקס** בוויקישיתוף
* The Many Births of the Multiplex, cinmalog, 27 ביוני 2009
* Multiplexes Add 2,300 Movie Screens in 5 Years, ניו יורק טיימס, 7 בנובמבר 1983

|  |  |
| --- | --- |
| בקרת זהויות עריכת הנתון בוויקינתונים | 
* GND: 4596952-8
* NKC: ph608661

 |
קערת *אסקודלה* עם פסטה
**אֶסְקוּדֶלָה** (בקטלנית: Escudella i carn d'olla, או בקיצור Escudella; מילולית "קערה") היא מרק ונזיד בשר וירקות שלהמטבח הקטלאני והמטבח הלנסיאני המסורתי.

מאפיינים

פרנססק איקסימניס (Francesc Eiximeni) כתב במאה ה-14 שהמאכל נצרך כל יום על ידי אנשים קטאלונים.

הוא מאופיין בשימוש ב**פילוטה**, קציצה גדולה מאוד מתובלת בשום ופטרוזיליה; הוא מכיל גם ירקות כמו סלרי, כרוב, גזר וכו' בהתאם לעונה. בנוסף, ניתן להשתמש בעצמות, נקניקיות הנקראות בוטיפרה וסוגים אחרים של בשר. בתקופה היסטורית היה גם סוג שנקרא escudella de pagès, שהיה בו פסטה ואורז, נעשה באופן מסורתי בימי חמישי וראשון.

הגשה
----

אסקודלה מוגשת בדרך כלל בשני חלקים:

* האסקודלה למעשה הוא מרק המורכב עם פסטה, אורז או שניהם.
* ה-carn d'olla הוא כל הבשר המשמש במרק, המוגש לאחר מכן במגש יחד עם הירקות מתוך המרק.

כאשר שני החלקים מוגשים מעורבבים יחד, זה נקרא escudella barjada .

אסקודלה דה נדאל
---------------

יש גרסה מסוימת של המרק הזה שאפשר לקרוא לה "אסקודלה דה נדאל" (מרק חג המולד) או "סופה דה גלטס" (מרק של גלטים) והיא אופיינית מאוד ביום חג המולד.  הוא כולל בשר מארבע בעלי חיים שונים, פילוטה, מספר ירקות וסוג הפסטה המיוחד המסורתי המכונה גלטים, בצורת שבלול ובולטים בגודלם הניכר.

ראו גם
------

* מטבח קטלאני
* רשימת מרקים
* רשימת תבשילים

הערות שוליים
------------


1. ↑  Ichijo, A.; Johannes, V.; Ranta, R. (2019). *The Emergence of National Food: The Dynamics of Food and Nationalism*. Bloomsbury Publishing. p. 90. ISBN 978-1-350-07414-9. נבדק ב-20 ביוני 2019. `{{cite book}}`:  (עזרה)
2. ↑  Andrews, C. (1997). *Catalan Cuisine: Europe's Last Great Culinary Secret*. Grub Street. p. 254-256. ISBN 978-1-898697-76-3. נבדק ב-20 ביוני 2019. `{{cite book}}`:  (עזרה)
3. ↑  Nadeau, C.A. (2016). *Food Matters: Alonso Quijano's Diet and the Discourse of Food in Early Modern Spain*. Toronto Iberic. University of Toronto Press. p. 121. ISBN 978-1-4426-3730-6. נבדק ב-20 ביוני 2019. `{{cite book}}`:  (עזרה)
**נץ קולאריס** (שם מדעי: ***Accipiter collaris***) הוא מין של עוף דורס מהסוג נץ, החי ביערות אמריקה הדרומית בקולומביה, ונצואלה, אקוודור ופרו. 

נץ זה הוא קרוב מבדיקה מולקולרית של ריצוף DNA למין נץ סופרקליוסוס ובעבר נחשב לתת-מין שלו, אך הוא הופרד ב-1860.[דרושה הבהרה] את שמו קיבל על מבנה ה"קולר" הכהים שמצדדי הצוואר, המתמזגים עם נוצות הגב והכנפיים הכהות. הפנים צהובות עם מקור מעוקל גדול והבטן והחזה מסורטטים בשחור על רקע לבן. הרגליים ארוכות והטפרים הגדולות שחורות. אורך הנץ כ-43 ס"מ ומוטת כנפיו מגיעה לאורך של 65 עד 68 ס"מ. כמו אצל רוב הדורסים, הנקבות גדולות מעט מהזכרים.

הנץ הוא שוכן יערות טרופיים וסובטרופיים לאורך צפון אמריקה הדרומית ובהם מחפש טרף. ניזון מעופות קטנים מותר וממכרסמים. כנפיו מותאמות למעבר ותמרון נמרץ בין ענפי עצים, התאמה אופיינית של דורסי-יערות, החיים בסבך העלים הצפוף.

נץ זה מצוי ב"קרבה לסיכון" לפי הרשימה האדומה של IUCN, עקב הפגיעה בבית גידולו בטבע.

קישורים חיצוניים
----------------

ויקישיתוף מדיה וקבצים בנושא **נץ קולאריס** בוויקישיתוף
* נץ קולאריס, באתר ITIS (באנגלית)
* נץ קולאריס, באתר NCBI (באנגלית)
* נץ קולאריס, באתר Animal Diversity Web (באנגלית)
* נץ קולאריס, בבסיס הנתונים ARKive (באנגלית)
* נץ קולאריס, באתר האנציקלופדיה של החיים (באנגלית)
* נץ קולאריס, באתר GBIF (באנגלית)

הערות שוליים
------------

1. ↑  נץ קולאריס באתר הרשימה האדומה של IUCN
**פרימורדיאליזם** (בעברית: **קמאיות**; באנגלית: **Primordialism**) היא תפיסה היסטוריוגרפית מודרנית, אשר טוענת לערך וחשיבות קדמוניותן של אומות.
פרימורדיאליסטים טוענים, כי הלאומיות החלה כבר בעת העתיקה, אצל היהודים והיוונים. בכך מבקשים הם לבסס את הקביעה לפיה לאומיות איננה הבניה תרבותית (ולכן מלאכותית) אלא תופעה טבעית.

יש הרואים את יסודות התפיסה בהגותם של יוהאן גוטפריד הרדר ויוהאן גוטליב פיכטה, אשר השתייכו אל תנועת "הרומנטיקה" במרחב דובר השפה הגרמנית במאה ה-19.

תפיסה זו נמצאת במחלוקת עזה ומתמשכת, במיוחד מאז מלחמת העולם השנייה. בין מתנגדיה בעלי הגישה המודרניסטית: הנס קוהן, ארנסט גלנר, אלי כדורי, ובנדיקט אנדרסון, חלקם בעלי השקפה מרקסיסטית, כמו ההיסטוריון היהודי הבריטי אריק הובסבאום. בין תומכיה נמצאים היסטוריונים בריטיים, כמו יו סטון ווטסון (אנ') ואדריאן הייסטינגס המצביעים על תופעות קדומות של לאומיות, וכן סטיבן גרוסבי. בעלי העמדה האתנית סימבולית כמו אנתוני סמית מקבלים את טענתם של הפרימורדיאליסטים שאכן ישנן תופעות לאומיות קדם מודרניות אך הם גם מעניקים משקל רב לעידן המודרני ביצירתה של מדינת הלאום.

המתנגדים לפרימורדיאליזם טוענים, כי "האומה" והלאומיות הן המצאות מודרניות, שנועדו לשרת אינטרסים של הגמוניה פוליטית או כלכלית של האליטות.

אף כי ההיסטוריונים הפרימורדיאליסטים מסכימים כי הלאומיות היא תופעה מודרנית; הם טוענים לחשיבותה המעצבת של המורשת הקבוצתית; וזו מהווה בסיס ללאומיות של קבוצה אתנית. בנוסף, הם יוצאים כנגד הדעה שהלאומיות היא תוצר מתוכנן או "מהונדס" של האליטות, ואף שוללים את המילה "המצאה" בהקשר ללאומיות.

לקריאה נוספת
------------

* אנטוני דוד סמית, **עמים נבחרים : מקורות מקודשים של זהות לאומית**, ירושלים: הוצאת מוסד ביאליק, 2010
* אנטוני דוד סמית, **האומה בהיסטוריה**, ירושלים: הוצאת מרכז שזר, 2002
* נפתלי רוטנברג, אליעזר שביד (עורכים), **לאום מלאום, עיונים בשאלות של זהות לאומית עם ולאומיות**, ירושלים: הוצאת מכון ון ליר והוצאת הקיבוץ המאוחד, 2008.
* 
* יצחק קונפורטי, **עיצוב אומה: המקורות התרבותיים של הציונות 1882 - 1948**, ירושלים: יד יצחק בן-צבי, 2019.

קישורים חיצוניים
----------------

* גדעון שמעוני, הלאומיות היהודית כלאומיות אתנית: התהוות הלאומיות היהודית, באתר מט"ח

| פרימורדיאליזם על ציר הזמן |
| --- |
| 
ציר הזמןציר הזמן
 |
**לקה אנוור זוגו רזה בודואן** (באלבנית: **Leka Anwar Zog Reza Baudouin Msiziwe Zogu**; נולד ב-26 במרץ 1982) הוא נכדו היחיד של זוגו הראשון, מלך אלבניה. ככזה, הוא משמש כראש בית זוגו וכתובע לכתר אלבניה.

ביוגרפיה
--------

לקה נולד ביוהנסבורג ב-26 במרץ 1982. הוא בנם היחיד של לקה הראשון, נסיך הכתר של אלבניה וסוזן קאלן-וורד. הוא נקרא "לקה אנואר זוגו רזה באודווין" על שם אביו, אנואר סאדאת, זוגו הראשון, מלך אלבניה, מוחמד רזא שאה פהלווי ובודואן, מלך הבלגים. הוא התחנך ביוהנסבורג, ובדצמבר 2005 נרשם ללימודים באקדמיה הצבאית המלכותית בסנדהרסט. לאחר מכן למד איטלקית באוניברסיטת פרוג'ה לזרים ויחסים בינלאומיים באקדמיה הצבאית האלבנית סקנדנברג.

ב-21 באוגוסט 2007 הוא מונה לתפקיד במשרד המשפטים של אלבניה. כעבור שלוש שנים הוא עבר למשרד הפנים. מאז מות אביו ב-2011, לקה משמש כראש בית זוגו וכתובע לכתר אלבניה. הוא מנהל את נכסי המשפחה ומעורב בפעולות ציבוריות שונות. הוא עומד בראש קרן ג'ראלדין המסייעת למשפחות במצוקה באלבניה. ב-2012 הוא מונה ליועצו הפוליטי של הנשיא בויאר נישני.

במאי 2010 התארס לקה עם השחקנית האלבנית אליה זהריה. הם התחתנו ב-8 באוקטובר 2016 בארמון המלכותי בטירנה. יש להם בת אחת בשם ג'ראלדין שנולדה ב-22 באוקטובר 2020.

קישורים חיצוניים
----------------

ויקישיתוף מדיה וקבצים בנושא **לקה השני, נסיך הכתר של אלבניה** בוויקישיתוף
* Official website of the Albanian Royal Court
* Site Officiel de la Maison Royale d'Albanie
* Histoire de l'Albanie et de sa Maison Royale 1443-2007
* L'Albanie et le sauvetage des Juifs
**אסון הדבשה של בוסטון** התרחש בשכונות הצפוניות של בוסטון שבמסצ'וסטס, במזקקה של *Purity Distilling Company*, ב-15 בינואר 1919. באותו זמן, דבשה (מולאסה) הייתה הממתיק העיקרי בארצות הברית, והשתמשו בה כמרכיב בדברי מתיקה, כמו גם להכנת רום.

מכל דבשה בגובה 15 מ', שהכיל 9.5 מיליון ליטר של דבשה, התפוצץ. הפיצוץ היה חזק עד כדי כך שהקורות של מסילת ברזל מוגבהת סמוכה נקרעו ורכבת שעברה על גב מסילת הברזל, נפלה ממנה. מספר בניינים באזור קרסו, עקב הפיצוץ. הדבשה זרמה מהמכל ההרוס בגל בגובה שבין 2.5 ל-4.5 מטר ובמהירות של 56 קמ"ש. 21 אנשים נהרגו ו-150 נפצעו תחת גל הדבשה שמחץ וחנק רבים מהנפגעים עד מוות. עבודות הניקיון נמשכו שבועיים והשתתפו בהן מעל 300 איש, שקרצפו את הדבשה מאבני הרחוב, מהתיאטראות, מהעסקים, מהמכוניות ומן הבתים. נמל בוסטון היה צבוע חום עד הקיץ. המזקקה שילמה 640,000 דולר דמי נזיקין (מקביל לכ-10 מיליון דולר כיום), כעשירית מן הנזק שנגרם, באחת מן התביעות היצוגיות הראשונות במסצ'וסטס.

סיבת התאונה לא התבררה עד היום. אחת ההשערות היא שהמכל מולא מעבר לקיבולתו בשל הבהילות לייצר דבשה עבור משקאות חריפים לפני אישור חוק היובש. השערה אחרת היא שהמכל התפוצץ עקב תסיסה בתוכו. השערה נוספת היא שהמכל הושפע מעליית הטמפרטורות החריגה באותו יום – הטמפרטורה עלתה מ-17° מתחת לאפס ל-4°, בפרק זמן קצר.

בתחילת שנות האלפיים נעשה שימוש במודלים הנדסיים מודרניים כדי לבדוק את הסיבה לפיצוץ, ונמצא שמכל הפלדה לא נבנה בהתאם לתקנות, הוא נבנה במהירות והיה במחצית העובי הנדרש. כמו כן אחוז המנגן בפלדה היה נמוך בהרבה מהתקן, ולכן היא נסדקה בקלות.

האסון הפך לחלק מהמורשת התרבותית של בוסטון, לא רק בגלל הנזק שנגרם, אלא גם בגלל הריח המתוק שמילא את השכונות הצפוניות במשך עשרות שנים לאחר האסון. על פי אחד הדיווחים העיתונאיים, "ריח המולסה נשאר במשך עשרות שנים והיה לחלק מהאווירה הייחודית של בוסטון."

ראו גם
------

* שיטפון הבירה של לונדון

קישורים חיצוניים
----------------

ויקישיתוף מדיה וקבצים בנושא **אסון הדבשה של בוסטון** בוויקישיתוף
* מוות מתוק, פרק בהסכת "מינהר הזמן" בהגשת ערן מינהר, תאגיד השידור הישראלי.
* אסון המולסה של בוסטון, פרק בהסכת "מה יש בזה" בהגשת קובי מלמד ואלעד יצחקיאן.
* The killer flood made of molasses מאתר ה-BBC.

הערות שוליים
------------

1. ↑  The Great Boston Molasses Flood of 1919 killed 21 after 2 million gallon tank erupted, באתר NBC, ‏15 בינואר 2019 (באנגלית).
2. ↑  Emily Sohn, Why the Great Molasses Flood Was So Deadly, HISTORY (באנגלית)
**סְטרַשִינַטִי** (באיטלקית: **Strascinati**) לפעמים סטרשינטֶה, הוא השם שניתן לסוגים ספציפיים של פסטה טרייה האופיינית לכמה אזורים של מרכז ודרום איטליה.

מאפיינים

השם נובע מהשיטה שבה מעצבים את הבצק, הנגררים על משטח עץ גדול באצבעות היד. הטכניקה הידנית המסוימת הזו מאפשרת לפסטה צד חלק (זה שהיה במגע עם לוח העץ, שמאובק בקמח) וצד לא סדיר עמוק (זה שהיה במגע עם האצבעות, שממש מתנתק מהבצק טרי במהלך הגרירה. כך האמבעות משאירים את פני השטח מקומט ולא סדיר, אשר יאסוף אליו טוב יותר את הרוטב.

פוליה ובזיליקטה
---------------

בדרום איטליה הם מעין סוג של אוריקייטה, (אוזניים קטנות), התמחות טיפוסית של פוליה ובזיליקטה, אך הרבה יותר גדולים ופתוחים. זוהי שיטה של הכנת פסטה טרייה, ללא ביצה, כפי שנהוג בכל דרום איטליה.

בדרך כלל מכינים את הסטרשינטי באמצעות שלוש אצבעות, אך בבזיליקטה ישנם מנהגים מקומיים המחייבים וריאציות בארבע ואף שמונה אצבעות, אשר מצריכים כתוצאה מכך סטרשינטים גדולים מאוד (עד למעלה מ-12 סנטימטרים בקוטר).

אומבריה
-------

באומבריה, סטרשינטי הם סוג של פסטה ביצים האופיינית לקשיה ולמונטליאונה די ספולטו. מכינים אותם על ידי 'גרירת' שאריות קטנות של בצק פסטה ביצים על לוח המאפה בעזרת האצבעות, אשר עקב פעולה זו מקבלים צורה מסולסלת.  הם מתובלים ברוטב על בסיס ביצים,סאלסיצ'ה ופנצ'טה. עלתה ההשערה שרוטב זה הוא מקדים ומבשר את הקרבונרה.

הערות שוליים
------------

ראו גם
------

* אורקייטה

1. ↑  "GLI "STRASCINATI" LUCANI" (באיטלקית).
2. 1 2  "Come Fare gli Strascinati" (באיטלקית).
3. 1 2  "Strascinati di Cascia".
4. ↑  "Carbonara day: altro che americana, la ricetta è nata in Umbria". 6 Aprile 2023. `{{cite web}}`: יש לבדוק את התאריך ב: `|date=` (עזרה)
הרב **יחזקאל שרגא מערץ** (מכונה **ר' חזקל'ה מערץ'**; נפטר בט' בסיון ה'תשל"ב) היה האדמו"ר מ"קהל תולעת יעקב – קאשוי".

ביוגרפיה
--------

רבי חזקל'ה נולד לגיטל רבקה ורבי יואל זוסמן מערץ, בקאשוי בבית סבו רבי "יעקב פרנקפורטר". הוסמך להוראה מאת הרב שאול בראך.

רעייתו וחמשת ילדיו נספו בשואה בשנת תש"ד, והוא נמלט עם אביו לבודפשט. לאחר השואה נישא לחנה בת הרב חיים זילברמן ועבר להתגורר בווינה, אוסטריה. בשנת תשי"ז, לאחר שנועץ ברבי יעקב יוסף טברסקי, עבר לויליאמסבורג, שם הקים את בית מדרשו "קהל תולעת יעקב".

הוא נפטר לאחר מחלה קשה בט' בסיון ה'תשל"ב ונקבר בחלקת סאטמר בבית העלמין בניו ג'רזי.[דרושה הבהרה]

לאחר מותו הדפיס אביו את דברי תורתו בספר "תפארת יחזקאל".

ילדיו
-----

* הרב **חיים מערץ**, אדמו"ר מ"תולעת יעקב" (נפטר בד' אייר תש"פ), נישא לרחל, בתו של הרב משה הלפרין מקוז'ניץ-ויליאמסבורג.
* הרב **יעקב מערץ**, רב קהילת תפארת יחזקאל.
* מרת **פרומט רוזנבוים** (נפטרה בכ"ח בסיוון תשנ"ח) – אשת הרב זיידע אליעזר זאב, האדמו"ר מקרעטשניף סיגעט.
* מרת **יוטל מירל רוזנבוים** – אשת רבי ישראל ניסן, האדמו"ר מקריית גת.
* מרת **אסתר רחל לאווי** – אשת הרב מרדכי בן הרב משולם פייש לאווי מטאהש.
* אשת הרב אלעזר יצחק אייזיק הורוביץ מספינקא.

קישורים חיצוניים
----------------

* יחזקאל שרגא מערץ, **תפארת יחזקאל**, באתר אוצר החכמה (צפייה חופשית – מותנית ברישום)
* על הרב יחזקאל מרץ
**הילדה לוסיה סוליס** (באנגלית: **Hilda Lucia Solis**‏; 20 באוקטובר 1957) היא פוליטיקאית אמריקאית וחברת מועצת המפקחים של מחוז לוס אנג'לס מטעם האזור הראשון. סוליס בעבר כיהנה כמזכירת העבודה של ארצות הברית מ-2009 עד 2013, בממשלו של הנשיא ברק אובמה. היא חברה במפלגה הדמוקרטית והייתה נציגת מחוזות הקונגרס ה-31 וה-32 בבית הנבחרים של ארצות הברית בשנים 2001–2009, הכוללים בתוכם את מזרח לוס אנג'לס ועמק סן גבריאל.

ביוגרפיה
--------

סוליס גדלה בלה פואנטה שבקליפורניה, והוריה היו מהגרים ממקסיקו וניקרגואה. היא למדה לימודים גבוהים בפוליטכניון של מדינת קליפורניה שבפומונה ובאוניברסיטת דרום קליפורניה ועבדה בשתי סוכנויות פדרליות בוושינגטון הבירה. סוליס שבה למדינת הולדתה ב-1982. היא נבחרה למועצת הנאמנים של מכללת ריו הונדו ב-1985, לאספה לאומית של קליפורניה ב-1992, ולסנאט ב-1994. היא הייתה האישה ההיספנית הראשונה ששירתה בסנאט המדינה, ונבחרה אליו מחדש ב-1998. סוליס התמדה בחקיקה בתחום הצדק הסביבתי.

אל בית הנבחרים של ארצות הברית נכנסה לאחר שניצחה את הנציג הדמוקרטי המכהן, ושם התמקדה בעיקר בענייני תעסוקה ובחקיקה סביבתית. היא הוסיפה להיבחר בקלות לארבע הכהונות הבאות, עד אשר החליפה אותה ג'ודי צ'ו. בדצמבר 2008 הודיע הנשיא הנבחר ברק אובמה על כוונתו למנות את סוליס למזכירת העבודה הבאה של ארצות הברית. היא נכנסה לתפקיד עם אישור מינויה בידי הסנאט של ארצות הברית בפברואר 2009, והפכה ללטינית הראשונה לכהן בקבינט של ארצות הברית. בקבינט התמקדה בנושאי בטיחות וגיהות בתעסוקה ובחיזוק הציות לחוקי שכר לפי שעה. בינואר 2013, סוליס התפטרה מתפקידה כמזכירת העבודה.

בשובה למדינה בה התחנכה, באפריל 2014, הודיעה סוליס רשמית על מסע בחירות למושב במועצת המפקחים הלא-מפלגתית של מחוז לוס אנג'לס. סוליס זכתה במושב באופו מוחלט בבחירות שנערכו ב-3 ביוני באותה השנה והושבעה ב-1 בדצמבר בשנה שלאחר מכן.

קישורים חיצוניים
----------------

ויקישיתוף מדיה וקבצים בנושא **הילדה סוליס** בוויקישיתוף
* הילדה סוליס, ברשת החברתית אקס (טוויטר)
* הילדה סוליס באתר המדריך הביוגרפי של הקונגרס של ארצות הברית (באנגלית)

הערות שוליים
------------

1. ↑  Obama to Announce Final Cabinet Picks, באתר וושינגטון פוסט, 19 בדצמבר 2008
2. ↑  Solis Confirmed as Labor Secretary, באתר וושינגטון פוסט, 24 בפברואר 2009
3. ↑  Solis resigns as labor secretary, באתר וושינגטון פוסט, 9 בינואר 2013
4. ↑  Hilda Solis, Former Labor Chief, Wins Seat On Powerful L.A. County Board of Supervisors, באתר פוקס ניוז, 4 ביוני 2014

| מזכירי העבודה של ארצות הברית |
| --- |
| 

|  |  |
| --- | --- |
| ויליאם בואושופ וילסון • ג'יימס ג' דייוויס • ויליאם דואק • פרנסס פרקינס • לואיס ב' שוולנבק • מורי ג' טובין • מרטין פטריק דארקין • ג'יימס פ' מיטשל • ארתור גולדברג • ויליאם וילארד וירץ • ג'ורג' שולץ • ג'יימס הודג'סון • פיטר ברנן • ג'ון דאנלופ • ויליאם אוזרי • ריי מרשל • ריימונד דונובן • ביל ברוק • אן מקלפלין קורולוגוס • אליזבת דול • לין מורלי מרטין • רוברט רייך • אלכסיס הרמן • איליין צ'או • הילדה סוליס • טום פרז • אלכסנדר אקוסטה • יוג'ין סקאליה • מרטי וולש • ג'ולי סו | החותם של מחלקת העבודה של ארצות הברית |

 |

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 4780 5077
* LCCN: n2004064470
* SNAC: w67t8bz0
* US Congress: S001153
* VIAF: 4325474
* WorldCat: lccn-n2004064470

 |
**מקס דל ואיה** (בספרדית: **Max del Valle Levy - Maduro**,‏ 27 בפברואר 1911 - 20 בדצמבר 1979) היה נשיא פנמה במשך שבעה ימים בפברואר 1967 (8 - 15 בפברואר). היהודי הראשון שכיהן בתפקיד זה במדינה זו. היה סגן נשיא פנמה לפני כן ואחרי כן, במשך ארבע שנים סך הכל (1 באוקטובר 1964 - 30 בספטמבר 1968). דודו של הנשיא היהודי הפנמי השני אריק דל ואיה.

קורות חיים
----------

דל ואיה נולד ב-1911 למשפחה יהודית בפנמה סיטי בירת פנמה והיה יהודי מאמין, שאף היה רשום כמתפלל קבוע בבית הכנסת "קול שארית ישראל". יחד עם אחיינו אריק דל ואיה ויהודי שלישי בשם חוזה דומינדור בזן הוא הקים ב-1960 את המפלגה הרפובליקנית הפנמית השמרנית - Partido Republicano, PR, שנתמכה על ידי קהילת העסקים היהודית הקטנה של פנמה והייתה בעצם יורשתה של המפלגה הימנית שקדמה לה עוד משנת 1932, Liberal Renewal Party - PLR. 

ב-1964 נבחר דל ואיה לסגן נשיא פנמה, תחת הנשיא מרקו אורליו רובלס, שנתמך על ידי המפלגה הרפובליקנית, למרות שלא השתייך לה. הבחירות היו דמוקרטיות לחלוטין, הבחירות הדמוקרטיות האחרונות בפנמה למשך כעשרים שנה. בחירות 1968 כבר היו מלוות בטענות מירמה וזיופים והצבא התערב אז לראשונה בתוצאותיהן והדיח את הנשיא שנבחר בהן. הצבא שלט במדינה בפועל, החל מאותה עת ועד הפלישה האמריקאית והפלת מנואל נורייגה בדצמבר 1989.

נשיא פנמה
---------

ב-1967, השנה השלישית לכהונת הצמד רובלס - דל ואיה הדיח הפרלמנט את הנשיא רובלס ומינה את דל ואיה סגנו, לנשיא המדינה. המינוי היה קצר מועד במיוחד, בשל התנגדות הצבא שהיה כבר אז הכוח החזק בפנמה. הגנרל בוליבר ולרינו מפקד המשמר הלאומי לחץ על הפרלמנט ורובלס הוחזר לתפקידו כעבור שבעה ימים ודל ואיה חזר למלא את תפקיד סגנו עד תום כהונת רובלס. 

בנאום שנשא עם בחירתו לנשיאות פנמה, אמר דל ואיה - "מהיום יש בעולם שני נשיאים יהודים. נשיא מדינת ישראל, ואני". ולשגריר בריטניה בפנמה, ששמע את דבריו ואמר לו שגם לבריטניה היה את בנימין ד'יזרעאלי, אמר דל ואיה - "אבל ד'יזרעאלי היה ראש ממשלה ואילו אני נשיא".

דל ואיה נפטר ב-1979, בפנמה סיטי. אחיינו אריק דל ואיה נבחר לנשיאות המדינה באמצע שנות השמונים והיה הנשיא היהודי השני שלה.

ראו גם
------

* היסטוריה של פנמה

קישורים חיצוניים
----------------

* מקס דל ואיה, באתר הרפובליקה של פנמה
* תמונות נשיאי פנמה לדורותיהם באתר הרפובליקה של פנמה
* מקס דל ואיה, באתר "Find a Grave" (באנגלית)

הערות שוליים
------------

1. ↑  מרדכי ארבל, *הנשיא היהודי השני בעולם*, 21 באוגוסט 2002
חומת סהרה המערבית המרוקאית ממבט אווירי
**חומת סהרה המערבית המרוקאית (Berm)** היא מחסום הפרדה באורך של 2,700 קילומטרים המפרידה מדרום לצפון בין סהרה המערבית (ובפרט החלק בסהרה המערבית הנשלט על ידי רפובליקת סהרה הערבית הדמוקרטית) לבין החלק הדרום-מערבי של מרוקו. תפקידה העיקרי של החומה הוא לחסום כניסתם של לוחמי חזית פוליסריו לשטחה של מרוקו.

על פי המפות של משלחת האומות המאוחדות למשאל העם בסהרה המערבית, במקומות מסוימים החומה ממוקמת כמה קילומטרים לתוך שטח מאוריטניה.

מבנה פיזי
---------

החומה מורכבת בעיקר מביצורי חול ואבנים ומכילה גדרות, מוקשים ועמדות ארטילריה. בסך הכל, יש כ-6 תוואים שונים של החומה. הקו הראשי והארוך ביותר, מתחיל בגרגראט שלחופי הים התיכון ומגיע עד לעיירה טקלחה שצמודה לגבול עם "האזור החופשי" (שטחי רפובליקת סהרה הערבית הדמוקרטית) ומשם מתעקלת צפונה לכיוון סמארה ואז מתעקלת בשנית לכיוון מזרח וממשיכה עד הגבול עם אלג'יריה, בסמוך לטינדוף.

כל הערים הגדולות באזור סהרה המערבית, בהן בירת רפובליקת סהרה הערבית הדמוקרטית, לעיון נמצאים בצד המרוקאי של החומה.

מפגינים נושאים דגלי חזית פוליסריו מול חומת סהרה המערבית (2011)

היסטוריה
--------

החומה נבנתה בהדרגה על ידי מרוקו בסיוע יועצים מדרום אפריקה, ישראל וקוריאה הדרומית. הבנייה החל ב-1980 והסתיימה ב-1987. בבנייה עצמה נעזרו המרוקאים בשכירי חרב פורטוגזים וצרפתים.

ב-2005, לאחר שהכוחות המזוינים של מרוקו החלו בגירושם של מסתננים שנעצרו במרוקו, הצבא גירש את המסתננים לצד השני של הגדר. חזית פוליסריו ומשלחת האומות המאוחדות למשאל העם בסהרה המערבית חילצו כמה עשרות מסתננים שהלכו לאיבוד במדבר לאחר שנגמרו להם המים.

מאז 2008 מתקיימות מדי שנה הפגנות של פעילי זכויות אדם בינלאומיים ושל פליטים סהראווים נגד החומה. בהפגנה שנערכה ב-2008, יותר מ-2,000 בני אדם (רובם סהראווים וספרדים אך חלקם גם היו אלג'יראים ואיטלקים) יצרו שרשרת אנושית לצד דרישה להרוס את החומה ולקיים את משאל העם לעצמאות סהרה המערבית שהאו"ם הורה ליישם ב-1991 לאחר קבלת החלטה 690 של מועצת הביטחון של האו"ם.

ב-2009, איברהים חוסיין לייבייט, פליט סהראווי איבד את רגלו הימנית בפיצוץ מוקש במהלך הפגנות נגד החומה. התקרית אירעה לאחר שליבייט ועשרות מוחים ניסו לחצות את שדה המוקשים באזור החומה תוך זריקת אבנים לעבר צידה השני.

קישורים חיצוניים
----------------

ויקישיתוף מדיה וקבצים בנושא **חומת סהרה המערבית המרוקאית** בוויקישיתוף

הערות שוליים
------------

1. ↑  "De Bangladesh al desierto del Sáhara" (בספרדית). El País. 19 באוקטובר 2005. נבדק ב-28 באוקטובר 2010. `{{cite news}}`:  (עזרה)
2. ↑  Screenings in The Devil’s Garden: The Sahara Film Festival, *New Internationalist*, Issue 422, 20 May 2009
**טבח כיוס** (ביוונית: **Η σφαγή της Χίου**, תעתיק: אִי ספאגִי טיס חִיוּ; בטורקית: **Sakız Adası Katliamı**) הוא אירוע בשנת 1822 בו נטבחו עשרות אלפים מתושבי האי היווני כיוס על ידי חיילים עות'מאנים.

לאחר פרוץ מלחמת העצמאות היוונית ב-1821 החלו חיילים עות'מאנים לטבוח אלפי יוונים ברחבי האימפריה העות'מאנית. הטבח בכיוס הפך לאחד המאורעות הזכורים ביותר משפיכות דמים זו. במהלך הטבח כ-42,000 מיושבי האי נתלו, הורעבו או עונו למוות, 50,000 שועבדו לעבדים, ו-23,000 הוגלו. פחות מ-2,000 הצליחו לשרוד באי. ביוונית, הביטוי "קטסטרופי טו ניסיו" (Καταστροφή του νησιού), שפירושו "חורבן האי", משמש לציון אירועים אלה. 

האי עצמו נבזז, ומקצת הניצולים התפזרו ברחבי אירופה במה שידוע כיום בשם "גולת כיוס".

תושבי האי, אשר במשך 2,000 שנים שלטו במסחר הימי ובדיפלומטיה ברחבי הים השחור, הים האגאי והים התיכון וכן היו בעלי השפעה בקונסטנטינופול, לא הצליחו לשקם את מעמדם הרם כבעבר. 

הטבח תועד ודווח היטב, והצית רגשות זעם באירופה, בין השאר בציורו של הצייר הצרפתי אז'ן דלקרואה "מראות טבח כיוס", המנציח את הזוועות שהתחוללו.

בזמן הטבח ניצלו תושבי אזור מסטיקוחוריה בדרום-מערב האי הודות לגידולי עצי אלת המסטיק. מן הגידולים האלה הפיקו את שרף המסטיקא שהיה שווה במשקלו לזהב ואשר שימש את הסולטאן העות'מאני ואת נשותיו בהרמון ושימש אף בתור חומר יקר ליצוא של האימפריה העות'מאנית.

קישורים חיצוניים
----------------

ויקישיתוף מדיה וקבצים בנושא **טבח כיוס** בוויקישיתוף
פרק זה טעון עדכון. אנא תרמו לוויקיפדיה ועזרו לעדכן אותו. הסיבה היא ספורט.

**קמיל ואצק** (בצ'כית: **Kamil Vacek**; נולד ב-18 במאי 1987) הוא כדורגלן צ'כי המשחק בעמדת הקשר בפרדוביצה.

קריירה
------

ואצק החל את קריירת הבוגרים בסיגמה אולומואוץ מליגת העל הצ'כית, תחילה בקבוצת המילואים ובהמשך נמנה עם סגל הקבוצה הבוגרת. לאחר עונה אחת הושאל לארמיניה בילפלד מהבונדסליגה אך ערך במדיה הופעה אחת בלבד עקב פציעה ובתום ההשאלה נמכר לספרטה פראג. במדי ספרטה פראג זכה באליפות צ'כיה בעונת 2009/2010 ולאחר מכן בסופר קאפ הצ'כי שנערך לראשונה במדינה באותה עונה.

בשנת 2011 עבר ואצק לקייבו מהסרייה א' וערך במדיה 31 הופעות, אך בחלוף שתי עונות שב לספרטה פראג, תחילה בהשאלה. בסוף עונת 2013/2014 זכה עם הקבוצה בדאבל וזו בחרה לממש את האופציה לרכוש אותו בחזרה, אולם ואצק מיעט לשחק ובינואר 2015 הושאל לחצי עונה למלאדה בולסלאב. בתום העונה הושאל בשנית, הפעם לפיאסט גליביצה מליגת העל הפולנית. לאחר מספר עונות מאכזבות שבהן נע ונד בין ההרכב לספסל המחליפים, תפס ואצק מקום של קבע בהרכב הקבוצה הפולנית. הוא סיים את העונה עם 5 שערים ו-8 בישולים, ולאחר מאבק ממושך על תואר האליפות עם לגיה ורשה סיימה גליביצה את העונה כסגנית האלופה.

ב-9 באוגוסט 2016 חתם במכבי חיפה. ב-11 באוגוסט ערך את הופעת הבכורה בהפסד 2–4 להפועל באר שבע במשחק אלוף האלופים וב-22 באוגוסט את הופעת הבכורה בליגה בניצחון 1–0 על הפועל תל אביב. נבחר לשחקן חודש ספטמבר 2016 בליגת העל, אך שוחרר מהקבוצה בתום העונה. ב-30 באוגוסט 2017 חתם בשלונסק ורוצלב הפולנית. ב-22 באוגוסט 2018 חתם באודנסה בולקלוב הדנית. ב-28 בינואר 2019 הושאל לבוהמיאנס 1905 הצ'כית. ב-1 ביולי 2019 חתם באופן קבוע בקבוצה לשנתיים. ב-26 בינואר 2022 חתם בפרדוביצה.

נבחרת צ'כיה
-----------

במאי 2011 זומן לראשונה לסגל נבחרת צ'כיה. את הופעת הבכורה ערך ב-4 ביוני אותה שנה נגד נבחרת פרו.

סגנון משחק
----------

קמיל ואצק הוא קשר 50-50 שמסייע הן להגנה והן להתקפה. הוא משחק בעיקר במרכז השדה.

קישורים חיצוניים
----------------

ויקישיתוף מדיה וקבצים בנושא **קמיל ואצק** בוויקישיתוף
* קמיל ואצק, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams

הערות שוליים
------------

1. ↑  מכבי חיפה החתימה את קאמיל ואצק, האתר הרשמי של מכבי חיפה, 9 באוגוסט 2016
2. ↑  יובה החתימה בלם, צ'מברליין בדרך לאנפילד, באתר ONE‏, 30 באוגוסט 2017